Diari Oficial de la Generalitat Valenciana


Sumari del DOGV 3114, del 04-11-1997 (1997/11230)

ORDRE de 15 d'octubre de 1997, de la Conselleria de Benestar Social, per la qual es modifica l'Ordre de 20 de juny de 1997, de la mateixa Conselleria, per la qual es modificava l'import global màxim de les subvencions a federacions esportives de la Comunitat Valenciana, establit per l'Ordre de 9 de desembre de 1996, de la Conselleria de Cultura, Educació i Ciència, per a l'any 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3114

Data del DOGV
:   04-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11460


Data del document
:   15-10-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

3673 ORDRE de 15 d'octubre de 1997, de la Conselleria de Benestar Social, per la qual es modifica l'Ordre de 20 de juny de 1997, de la mateixa Conselleria, per la qual es modificava l'import global màxim de les subvencions a federacions esportives de la Comunitat Valenciana, establit per l'Ordre de 9 de desembre de 1996, de la Conselleria de Cultura, Educació i Ciència, per a l'any 1997. [97/X11286]
  
Preàmbul
  
Mitjançant l'Ordre de 9 de desembre de 1996, de la Conselleria de Cultura, Educació i Ciència, es convocaven les subvencions adreçades a les federacions esportives de la Comunitat Valenciana, per a l'esport federat i per a programes especials de tecnificació per a l'any 1997, i eren aprovades les bases reguladores de la concessió d'aquestes ((DOGV núm. 2.899, de 30.12.96).
  
La disposició primera de l'esmentada l'ordre establia l'import global màxim de cent noranta milions (894.636.860 PTA), a càrrec de la línia 4,02 del capítol IV de la secció 09, servei 09 i programa 457.10 dels Pressupostos de la Generalitat Valenciana per a 1997. Aquest import va estar alterat per la Llei 4/1996, de 30 de desembre, de la Generalitat Valenciana, de Pressupostos per a l'exercici de 1997, i es va establir en cent setanta milions (821.923.706 PTA), a càrrec de la línia de subvenció 402/000/97.
  
Vista la Llei 4/96 esmentada, es va dictar l'Ordre de 20 de juny de 1997 (DOGV nº 3.065, de 27 d'agost de 1997), per la qual es modifica l'import global màxim de les subvencions a federacions esportives de la Comunitat Valenciana, establit en la disposició primera de l'Ordre de 9 de desembre de 1996, de la Conselleria de Cultura, Educació i Ciència, queda fixat en cent setanta milions (761.837.298 PTA).
  
D'altra part, una transferència de crèdit entre les línies de subvenció ha permès modificar a l'alça la dotació de la línia de subvenció 402/000/97 en un import de catorze milions de pessetes.
  
Per això, fent ús de les competències que en matèria d'esports assigna el Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que estableix l'article 35 de la Llei 5/83, de 30 de desembre, del Govern Valencià,
  
ORDENE
  
Artícle únic
  
Modificar l'import global màxim de les subvencions a les federacions esportives de la Comunitat Valenciana a què fa referència la disposició primera de l'Ordre de 20 de juny de 1997, de la Conselleria de Benestar Social (DOGV núm. 3.065, de 27 d'agost de 1997), que queda fixat en cent vuitanta-quatre milions (338.659.610 PTA).
  
DISPOSICIONS FINALS
  
Primera
  
Aquesta ordre vigirà el dia de la publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre, es delega en el director general de l'Esport la facultat per dictar les resolucions de concessió de les noves subvencions si les hi ha, i també per dictar les resolucions necessàries per a l'aplicació.
  
Tercera
  
Contra aquesta ordre, que esgota la via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació. La interposició del recurs necessita haver-ho comunicat abans a la Conselleria de Benestar Social.
  
Tot això d'acord amb el que estableixen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 d'octubre de 1997
  
La consellera de Benestar Social,